ZD dr.Franceta Ambrožiča

Prečna 2

6230 Postojna

**Obvestilo o delovanju antikoagulantne ambulante**

Z letom 2008 deluje antikoagulantna ambulanta dvakrat tedensko, v prvem nadstropju desno ob RTG in sicer ob ponedeljkih od 08.00 do 12.00 in ob četrtkih od 14.00 do 18.00.

Bolniki potrebujejo napotnico za antikoagulantno ambulanto. Enkrat letno je potreben pregled pri internistu (Ivan Ržek, dr.med), za kar potrebujejo napotnico za internista.

Kadar bolniki potrebujejo kontrolo hemostaze, v dneh, ko ambulanta ne deluje (običajno so takšna navodila ob odpustih bolnikov iz bolnišnice), sami napotite bolnika v laboratorij (kontrola PČ, INR) in podaljšajte shemo jemanja kumarinov do prvega delovnega dne antikoagulantne ambulante.

**Vrednost INR mora biti med 2,0 in 3,0 (za umetno mitralno in trikuspidalno zaklopko pa med 2,5 in 3,5).**

Navodila:

1. kadar je INR med 2,0 in 3,0 (umetna mitralna/trikuspidalna zaklopka med 2,5 in 3,5) podaljšajte običajno shemo do prvega delovnega dne antikoagulantne ambulante

2. kadar je INR med 3,1 in 4,8 (umetna mitralna/trikuspidalna zaklopka med 3,6 in 5,6) opustite terapijo za en dan, dalje običajna shema

3. kadar je INR več kot 4,8 (umetna mitralna/trikuspidalna zaklopka več kot 5,6) opustite terapijo do kontrole v antikoagulantni ambulanti in pokličite dr.Skok ali dr.Ržek glede morebitne terapije z vitaminom K

4. kadar je INR do 1,8 (umetna mitralna/trikuspidalna zaklopka do 2,2) samo na dan meritve dodate k običajni shemi še polovični odmerek (npr. če bolnik jemlje 2 tbl Marivarina, dodate še eno), dalje do kontrole pri nas običajna shema

5. kadar je INR pod 1,8 (umetna mitralna/trikuspidalna zaklopka pod 2,2) dva dni zaporedoma dodate še polovični odmerek zdravil

6. kadar je INR pod 1,4 (umetna mitralna/trikuspidalna zaklopka pod 1,7) je potrebno zdravljenje z nizko molekularnim heparinom v naslednjih primerih:

- umetne srčne zaklopke

- atrijska fibrilacija z mitralno stenozo

- antifosfolipidni sindrom

- do tri mesece po arterijski emboliji (TIA, sistemske embolije in ishemična možganska kap)

- do tri mesece po venski trombozi

- do šest mesecev po pljučni emboliji

Odmerjanje nizko molekularnega heparina:

* dalteparin (Fragmin) 100IE/kgTT/12h sc

200IE/kgTT/24h sc

* enoksaparin (Clexane) 1mg/kgTT/12h sc
* nadroparin (Fraxiparine) 0,1 ml/10kgTT/12h sc
* nadroparin (Fraxiparine Forte) 0,1 ml/10 kgTT/24h sc

Za nasvet lahko vedno pokličete dr.Skok ali dr.Ržek.

Andreja Skok, dr.med.

Ivan Ržek, dr.med., specialist interne medicine s pulmologijo

Postojna, marec 2008